**VISPĀRĪGĀ VIENOŠANĀS**

par neregulāro pasažieru pārvadājumu nodrošināšanu atklātā   
konkursa 2.DAĻĀ: “Autobusi no 10 līdz 16 cilvēku pārvadāšanai”

Daugavpilī, 2017.gada \_\_\_.jūnijā

**Daugavpils pilsētas dome**,reģ.Nr.90000077325, juridiskā adrese Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 25.1 punkta pamata un Daugavpils pilsētas domes priekšsēdētāja 2017.gada 12.jūnija rīkojuma Nr.137 pamata (turpmāk – **Dome**), no vienas puses

un vispārīgās vienošanās dalībnieki (turpmāk – Dalībnieki) no otras puses

1. **SIA “DAUTRANS”**, reģ.Nr. 40003187350, juridiskā adrese: 1. Pasažieru iela 8, Daugavpils, tās valdes locekļa **Aleksandra Ignatjeva** personā, kurš rīkojas uz Statūtu pamata,
2. **SIA “Miks BUS”**, reģ.Nr.41503034476, juridiskā adrese: Cietokšņa iela 35 - 1, Daugavpils, tās valdes locekļa **Aleksandra Davidova** personā, kurš rīkojas uz Statūtu pamata,

no otras puses, visi kopā turpmāk tekstā – Līdzēji, saskaņā ar atklāta konkursa „Neregulāro pasažieru pārvadājumu nodrošināšana Daugavpils pilsētas pašvaldības iestāžu vajadzībām”, DPD 2017/56 (turpmāk tekstā – konkurss) rezultātiem **2.DAĻĀ:** “Autobusi no 10 līdz 16 cilvēku pārvadāšanai” un dalībnieku iesniegtajiem piedāvājumiem, noslēdz šāda satura Vispārīgo vienošanos (turpmāk – Vienošanās), par sekojošo:

**I. Vienošanās preambula**

1. Dome slēdz vienošanos ar 2 (diviem) Dalībniekiem par iespēju piedāvāt neregulāro pasažieru pārvadājumu pakalpojumus Pasūtītājiem pēc konkrētās vajadzības.

**II. Vienošanās priekšmets**

1. Vienošanās nosaka kārtību, kādā Daugavpils pilsētas pašvaldības iestādes (turpmāk – Pasūtītāji) izvēlas Dalībnieku līguma noslēgšanai par pārvadāšanas pakalpojuma sniegšanu (turpmāk – Pakalpojums).

**III. Vispārīgie noteikumi**

1. Vienošanās mērķis ir noteikt un raksturot 12 (divpadsmit) mēnešu laikā no Vienošanās noslēgšanas brīža starp Pasūtītājiem un Dalībniekiem slēdzamos pārvadājuma līgumus un paredzēt kārtību, pamatojoties uz kuru tiks slēgti šie līgumi, t.sk. paredzot vispārējus noteikumus attiecībā uz pakalpojuma cenu, apjomu, sniegšanas termiņiem un citiem pamatnoteikumiem.
2. Parakstot Vienošanos, Pasūtītāji un Dalībnieki, pamatojoties uz Dalībnieku piedāvājumiem iepirkumā, vienojas par maksimāli pieļaujamo viena pārvadāšanas kilometra izmaksām un vienas dīkstāves stundas izmaksām, par kuru Dalībnieki apņemas sniegt konkrēto pakalpojumu Vienošanās darbības laikā.
3. Pasūtītāji ir tiesīgi paļauties, ka Dalībnieki sniegs kvalitatīvu pakalpojumu līgumā noteiktajā laikā, vietā un apjomā, par cenu, kura nepārsniegs Vienošanās 4.punktā minēto maksimāli pieļaujamo cenu.

**IV. Vienošanās darbības laiks**

1. Vienošanās stājas spēkā brīdī, kad to parakstījuši Līdzēji.
2. Vienošanās darbības laiks: **12 (divpadsmit) mēneši** no Vienošanās noslēgšanas brīža vai līdz tiek sasniegta Vienošanās noteiktā kopējā summa.
3. Pārvadājuma līgumi tiek slēgti Vispārīgās vienošanās darbības termiņa laikā, bet to izpilde var būt pabeigta arī pēc Vispārīgās vienošanas darbības termiņa iztecējuma. Ja Vienošanās zaudē spēku to atceļot vai vienpusēji atkāpjoties no vienošanas izpildes, tad zaudē spēku arī uz Vienošanās pamata noslēgtais Pārvadājuma līgums.

**V. Saistību izpilde garantija**

1. Katrs Vispārīgās vienošanās Dalībnieks **5 (piecu)** dienu laikā no Vispārīgās vienošanās noslēgšanas dienas iesniedz Domei neatsaucamu bankas vai apdrošināšanas sabiedrības izsniegtu **saistību izpildes garantiju** **10% (desmit procentu)** apmērā no Vispārīgās vienošanās summas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Domes pieprasījuma. Saistību izpildes garantiju Dome var izmantot līgumsodu ieturēšanai, ar Dalībniekiem noslēgto pārvadājumu līgumu pārkāpuma gadījumā, ja Dalībnieki atsakās izpildīt līgumu vai līgums tiek vienpusēji izbeigts kavējuma vai neizpildes dēļ.
2. Saistību izpildes nodrošinājuma termiņš ir 12 (divpadsmit mēneši) no Vispārīgās vienošanās noslēgšanas dienas.
3. Saistību izpildes nodrošinājuma garantijas oriģinālu Pasūtītājs atgriež pēc Vispārīgās vienošanās dalībnieka pieprasījuma pēc tās termiņa iztecējuma.

**VI. Līguma summa līgumcenas aprēķina kārtība**

1. Vienošanās kopējā summa tās darbības laikā sastāda **EUR** **60 838,00** (**sešdesmit tūkstoši astoņi simti trīsdesmit astoņi *euro* un 00 centi)** neieskaitot pievienotās vērtības nodokli (turpmāk – PVN). **Domei un Pasūtītājiem nav pienākums pasūtīt pakalpojumus par visu summu**.
2. Līgumcena konkrētam bracienam ir (*cena par vienu km x km skaits) + (vienas stundas dīkstāves izmaksas sākot no otrās pakalpojumu sniegšanas dienas x dīkstāves stundu skaits) = līgumcena daļā*.
3. Dīkstāves maksa tiek rēķināta sākot no otrās pakalpojumu sniegšanas dienas par katru nākamo dienu.
4. Ja brauciena laikā nebija ieplānota naktsmītne, bet atgriezšanās laiks ir pēc plkst.24.00, tad dīkstāves maksa tiek rēķināta, ja kopējais brauciena ilgums pārsniedz 18 stundas.
5. Brauciena viena kilometra un dīkstāves vienas stundas maksimālās izmaksas (turpmāk – izmaksas) ir noteiktas Dalībnieku iesniegtajos Finanšu piedāvājumos, kas ir Vienošanās neatņemamas sastāvdaļas.
6. Izmaksās ir ietvertas visas izmaksas, kas saistītas ar pārvadāšanas pakalpojumu sniegšanu, tajās ietverot visas tiešās un netiešās Pārvadātāja izmaksas, kas varētu rasties un ir saistītas ar Līgumā noteikto saistību izpildi, tajā skaitā ceļa nodokļi un/vai nodevas, degvielas izmaksas, komandējuma un viesnīcu izmaksas, apdrošināšana un autobusu remonta izmaksas, izņemot pievienotās vērtības nodokli. Dalībnieki nav tiesīgi nepiedāvāt Pasūtītājiem augstākas izmaksas, kā tās ir noteiktas konkursam iesniegtajā piedāvājumā.
7. Norēķinu kārtība starp Pasūtītājiem un Dalībniekiem tiek noteiktas atsevišķajos Pakalpojuma līgumos.

**VII. Pakalpojuma līgumu piešķiršanas kārtība**

1. Pasūtītāji nodrošina pārvadājuma līgumu piešķiršanas procedūras organizēšanu, nosakot par to atbildīgo personu, kuras pienākums ir pakalpojuma līguma piešķiršanas procedūras organizēšana un lēmuma pieņemšana saskaņā ar Vienošanās nosacījumiem (turpmāk – atbildīgā persona).
2. Pasūtītāji organizē līguma slēgšanas tiesību piešķiršanu daļā, atbilstoši grupā ietilpstošajam pārvadājamo dalībnieku skaitam, izņemot gadījumu ja paredzēts vienlaikus pārvadāt bagāžu, kura neietilpst autobusa standarta bagāžas nodalījumā. Tādā gadījumā Pasūtītājs ir tiesīgs organizēt līguma slēgšanu daļā ar lielākas ietilpības autobusiem. Uzaicinājumā pasūtītājs atsevišķi norāda pamatojumu lielākas ietilpības autobusa pasūtīšanai, nekā grupas dalībnieki skaits.
3. **Pakalpojumu līgumu slēgšanas tiesību piešķiršanas kārtība:**
   1. Vismaz 10 dienas pirms konkrēta pasūtījuma (brauciena) Pasūtītājs sagatavo un nosūta visiem Vienošanās dalībniekiem uzaicinājumu, norādot vismaz izbraukšanas vietu un laiku, brauciena mērķi, galamērķi, attālumu līdz galamērķim un informāciju par pārvadājamo dalībnieki grupas veidu, skaitu un bagāžas lielumu.
   2. Uzaicinājums tiek nosūtīts elektroniski (izmantojot drošu elektronisko parakstu) uz Vienošanās norādītajām Dalībnieku kontaktpersonu e-pasta adresēm. Elektroniski nosūtītais dokuments ir uzskatāms par saņemtu nākamajā darba dienā pēc tā nosūtīšanas dienas.
   3. Vienošanās norādītā Dalībnieka kontaktpersona pēc Uzaicinājuma elektroniskas saņemšanas tās pašas darba dienas laikā elektroniski Pasūtītāja kontaktpersonai apstiprina tā saņemšanas faktu.
   4. Dalībnieki 2 (divu) darba dienu laikā no Uzaicinājuma saņemšanas, rakstiski slēgtās aploksnēs iesniedz Pasūtītāja atbildīgajai personai piedāvājumu, norādot attiecīgā pakalpojuma sniegšanas iespējas, **brauciena viena kilometra un dīkstāves (ja tāda paredzēta) vienas stundas un kopējās izmaksas bez PVN**. Piedāvātās izmaksas var būt zemākas vai vienādas, bet nedrīkst pārsniegt Dalībnieku finanšu piedāvājumos noteiktās brauciena viena kilometra un dīkstāves vienas stundas maksimālās izmaksas.
   5. Ja Dalībnieks šajā punktā noteiktajā termiņā piedāvājumu neiesniedz, tad uzskatāms, ka Dalībnieks atsakās no konkrētā pakalpojuma sniegšanas. Ja Dalībnieka piedāvājums neatbilst Vienošanās nosacījumiem, Pasūtītājs neakceptē piedāvājumu.
   6. Piedāvājumā Dalībniekam ir jāsniedz informācija par visām Pasūtītāja Uzaicinājumā norādītajām pozīcijām.
   7. Pasūtītājam ir tiesības lūgt Dalībniekam detalizēti izskaidrot tā piedāvājumā norādīto Pakalpojuma izmaksu veidošanos. Dalībniekam ir pienākums detalizēti izskaidrot piedāvājumā norādīto Pakalpojuma izmaksu veidošanos 2 (divu) darba dienu laikā no Pasūtītāja pieprasījuma saņemšanas dienas. Vienošanās norādītā Dalībnieka kontaktpersona pēc Pasūtītāja pieprasījuma saņemšanas tās pašas darba dienas laikā elektroniski apstiprina Pasūtītājam pieprasījuma saņemšanas faktu.
   8. Pasūtītājs nodrošina iesniegto piedāvājumu konfidencialitāti līdz piedāvājumu iesniegšanai noteiktā termiņa beigām.
   9. Pasūtītājs slēdz Pakalpojuma līgumu ar to Dalībnieku, kurš piedāvājis viszemāko konkrētā pakalpojuma cenu, un elektroniski paziņo pieņemto lēmumu visiem piedāvājumus iesniegušajiem Dalībniekiem 2 (divu) darba dienu laikā no lēmuma pieņemšanas dienas.
   10. Pasūtītājs slēdz pārvadājumu līgumu ar vienu izvēlētu Dalībnieku, bet objektīvas nepieciešamības gadījumā arī ar vairākiem Dalībniekiem par izvēles kritēriju ņemot cenu.
   11. Ja vairāku lētāko dalībnieku iesniegtās cenas sakrīt, izvēlas to dalībnieku, kura piedāvājums konkursā ir saimnieciski visizdevīgākais.
4. Pasūtītājs un izvēlētais Dalībnieks pakalpojuma līgumu slēdz Pasūtītāja norādītajā laikā un vietā.
5. Dalībnieks nodrošina Pakalpojuma līguma kvalitatīvu izpildi pilnā apjomā.

**VIII. Līdzēju tiesības un pienākumi**

1. Dalībnieku tiesības un pienākumi:
   1. Dalībnieks apņemas nodrošināt Pasūtītājam pakalpojuma sniegšanu, veicot to lietpratīgi, efektīvi, pilnā apjomā un ar pienācīgu rūpību.
   2. Dalībnieks sniedz Pakalpojumu saskaņā ar konkrētā pārvadājuma līguma nosacījumiem un savu piedāvājumu iepirkumam.
   3. Dalībnieks, kurš ieguvis tiesības slēgt konkrēto pakalpojuma līgumu, slēdz to Pasūtītāja norādītajā laikā un vietā.
   4. Dalībnieks apņemas izpildīt pakalpojumu, ievērojot visus nosacījumus, kas noteikti konkursa Tehniskajā specifikācijā.
   5. Dalībnieks ir atbildīgs par pakalpojuma sniegšanas atbilstību Latvijas Republikas normatīvo aktu prasībām.
   6. Dalībnieks Vienošanās darbības laikā garantē pakalpojuma līgumu piešķiršanas kārtības ievērošanu.
   7. Personālu, kuru Dalībnieks ir iesaistījis vienošanās izpildē, par kuriem viņš ir sniedzis informāciju piedāvājumā, drīkst mainīt tikai ar Pasūtītāja rakstveida piekrišanu.
2. Domes tiesības un pienākumi:
   1. Dome nodrošina Dalībnieku vienlīdzīgu konkurenci un godīgu attieksmi pret tiem.
   2. Dome nodrošina, ka Pasūtītāji pakalpojuma līgumu piešķiršanas procedūras organizēšanu veic saskaņā ar Vienošanās nosacījumiem.
   3. Dome nodrošina, ka Pasūtītāji Vienošanās darbības laikā garantē pakalpojuma līgumu piešķiršanas kārtības ievērošanu.

**IX. Apakšuzņēmēju un personāla nomaiņas n iesaistes kārtība**

1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
   1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
   2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
   3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
   4. apakšuzņēmēja maiņas rezultātā tiktu izdarīti tādi grozījumi Izpildītāja konkursam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

**X. Vienošanās noteikumu grozīšana, tās darbības pārtraukšana**

1. Vienošanos var nebūtiski papildināt, grozīt vai izbeigt pirms termiņa Līdzējiem savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu.
2. Ja Dalībnieks Vienošanās darbības laikā veic Vienošanās vai pakalpojuma līgumam neatbilstošu darbību, tad Līdzēji uzskata, ka ar šīs darbības veikšanu Dalībnieks ir vienpusēji lauzis Vienošanos un Dalībnieks zaudē visas ar Vienošanos pielīgtās saistības.
3. Domei ir tiesības izbeigt Vienošanos pirms termiņa ar atsevišķu Dalībnieku, neatlīdzinot zaudējumus gadījumos, ja:
   1. Dalībnieks kļūst maksātnespējīgs, bankrotē, tā darbība tiek izbeigta vai pārtraukta;
   2. Dalībnieks kādā no braucieniem nenodrošina pasažieru piegādi maršruta galapunktā Pasūtītāja noteiktajā termiņā;
   3. Dalībnieks nevar nodrošināt Līguma saistību izpildi;
   4. Pārvadājums vismaz vienā no braucieniem tiek veikts Līguma noteikumiem neatbilstošā autobusā.
   5. Dalībnieks neiesniedz savu piedāvājumu uz vairāk kā 2 (diviem) uzaicinājumiem.
4. Dome ir tiesīga uzteikt Vispārīgo vienošanos, nedēļu iepriekš brīdinot visus Dalībniekus, ja ir sasniegta Vienošanās kopējā summa, vai paaugstināt Vienošanos kopējo summu ievērojot Publisko iepirkumu likumā noteikto maksimālo slieksni.
5. Ikviena Puse ir tiesīga vienpusēji izbeigt Vispārīgo vienošanas, brīdinot par to pārējās Puses divus mēnešus iepriekš.

**XI. Nepārvarama vara**

1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Vienošanās saistību izpildes.
3. Nepārvaramas varas apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Vienošanās pārtraukšanu.

**XII. Citi noteikumi**

1. Visos jautājumos, kas nav noregulēti Vienošanās, Līdzēji vadās no konkursa nosacījumu prasībām, Dalībnieku piedāvājumiem konkursam un spēkā esošajiem normatīvajiem aktiem.
2. Visi strīdi starp Līdzējiem risināmi pārrunu ceļā, bet, ja tas nav iespējams, Latvijas Republikas tiesā.
3. Vienošanās ir saistoša Līdzēju tiesību un saistību pārņēmējiem.
4. Līdzēji apņemas neveikt nekādas darbības, kas tieši vai netieši var radīt zaudējumus pārējiem Līdzējiem, vai kaitēt pārējo Līdzēju interesēm.
5. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
6. Jebkāda ar šo līgumu saistīta un jebkurā formā pieejama informācija, Dalībnieka iesniegtais darbs līguma izpildē vai citāda veida dati, pieder Pasūtītājam, ir tā īpašums un ir izmantojama vienīgi līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Dalībniekiem nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
7. Dalībnieki ir atbildīgi par Pasūtītājam nodarītajiem zaudējumiem, ja tie radušies darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
8. Visus ar līgumu saistītos Līdzēju savstarpējos paziņojumus nosūta rakstiski uz līgumā norādīto adresi vai citu adresi, ko viens Līdzējs ir paziņojis otram Līdzējam. Ārkārtējos gadījumos paziņojumus drīkst nosūtīt arī pa faksu vai e-pastu.
9. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījuši abi Līdzēji.
10. Dalībnieks SIA “DAUTRANS” par pilnvaroto pārstāvi Vienošanās darbības laikā nozīmē autopārvadājumu vadītāju Aleksandru Ignatjevu, mob.tālrunis 29298772, e-pasts: [dautrans@apollo.lv](mailto:dautrans@apollo.lv).
11. Dalībnieks SIA “Miks BUS” par pilnvaroto pārstāvi Vienošanās darbības laikā nozīmē autopārvadājumu vadītāju Aleksandru Davidovu, tālrunis 65422636, mob.tālrunis 29161813, e-pasts bus.noma@gmail.com.
12. Dalībnieku pilnvarotās personas ir atbildīgas par Vienošanās izpildes uzraudzīšanu.
13. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot pārējiem Līdzējiem 5 (piecu) dienu laikā no izmaiņu iestāšanās brīža.
14. Vienošanās sagatavota uz 7 (*septiņām*) lapām, trijos eksemplāros ar vienādu juridisko spēku, no kuriem viens glabājas pie Pasūtītāja, bet pārējie attiecīgi pie katra Dalībnieka.
15. Vienošanās satur šādus pielikumus, kas ir Vienošanās neatņemamas sastāvdaļas:
    1. 1.pielikums – Dalībnieku tehnisko piedāvājumu kopijas uz 3 lapām;
    2. 2.pielikums – Dalībnieku finanšu piedāvājumu kopijas uz 2 lapām;
    3. 3.pielikums – Pārvadājuma līguma projekts uz 4 lapām.

**XIII. Pušu rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils pilsētas dome**  reģ.Nr.90000077325  Adrese: Krišjāņa Valdemāra ielā 1,  Daugavpils, LV-5401,  Domes izpilddirektore  I.Goldberga \_\_\_\_\_\_\_\_\_\_\_\_\_\_\_\_\_\_\_\_ | **DALĪBNIEKI:**  **SIA „DAUTRANS”**  reģ.Nr.40003187350  Adrese: 1.Pasažieru iela 8, Daugavpils, LV-5412  Valdes loceklis  A.Ignatjevs \_\_\_\_\_\_\_\_\_\_\_\_\_\_\_\_\_\_\_\_\_\_\_  **SIA „Miks BUS”**  reģ.Nr.41503034476  Adrese: Cietokšņa iela 35-1, Daugavpils, LV-5401  Valdes loceklis  A.Davidovs \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |